Vannjet deles inn i to hovedtyper, jetski og runaboat (på norsk «ståjet» og «sittejet»). Det kjøres løp på baner som består av røde og gule rundingsbøyer (høyre- og venstresvinger) med en kjøretid på 1–2 minutter pr. runde. Heatene er fra 7–8 minutter for de yngste og 12–20 minutter for de eldre. Alle klasser kjører tre heat og får sammenlagtpoeng fra alle tre. Starten foregår bak et startstativ som indikerer start når strikken går. Med flere enn 20 startende, må det kjøres kvalifiseringsheat.